open-index/open-wikipedia-markdown huggingface dataset:
Medzinárodná únia pre čistú a aplikovanú chémiu

**Medzinárodná únia pre čistú a aplikovanú chémiu** alebo **Medzinárodná únia čistej a aplikovanej chémie** (**International Union of Pure and Applied Chemistry**, skratka **IUPAC**) je medzinárodná mimovládna organizácia, ktorá sa venuje rozvoju chémie. Bola založená v roku 1919 ako reakcia národných spolkov chemikov na potreby medzinárodnej štandardizácie údajov a názvoslovia.

Je známa hlavne ako rozhodujúca autorita pri príprave štandardov pre pomenovanie chemických prvkov a ich zlúčenín prostredníctvom Medzinárodného výboru pre nomenklatúru a symboly (Názvoslovie IUPAC). IUPAC je členom Medzinárodnej rady pre vedu (ICSU).

Okrem určovania názvoslovných smerníc IUPAC stanovuje štandardy pre medzinárodný pravopis názvov v prípadoch sporu. Napríklad nariadila, že *aluminium* (hliník) je vhodnejšie pomenovanie pred americkým *aluminum* a *sulfur* (síra) je vhodnejšie pomenovanie pred britským názvom *sulphur*.

Usmernenia IUPAC pre jednotlivé oblasti chémie sú publikované vo zväzkoch odlíšených farbami ako tzv. IUPAC Color Books - každú oblasť ošetruje zväzok istej farby. Mnoho IUPAC publikácii je dostupných na internete, IUPAC Color Books sú zverejnené na stránke IUPAC. Napríklad Zelenú knihu ("Quantities, Units and Symbols in Physical Chemistry, 3rd edition, 2007") je možné stiahnuť na tejto stránke .

## IUPAC na Slovensku

Kompetentným národným orgánom IUPAC na Slovensku je **SNK IUPAC - Slovenský národný komitét pre chémiu Medzinárodnej únie pre čistú a aplikovanú chémiu**. V roku 2016, napríklad, vydal usmernenie o správnych slovenských tvaroch názvov štyroch nových chemických prvkov, ktorými sú nihónium, moskóvium, tenés a oganesón.

## Referencie

## Externé odkazy

* oficiálna stránka IUPAC

Kategória:Chemické spoločnosti
Kategória:Medzinárodné organizácie
Kategória:Vedecké organizácie v USA
Faradayova spoločnosť

**Faradayova spoločnosť** (po angl. Faraday Society) bola britská spoločnosť pre štúdium fyzikálnej chémie, založená v roku 1903 a pomenovaná na pamiatku M. Faradaya. 

Publikovala *Faraday Transactions* od 1905 do 1971 roku, kedy publikovanie prevzala Kráľovská chemická spoločnosť.

Významné boli najmä konferencie pod názvom Faraday Discussions, ktoré boli aj vydávané tlačou pod rovnakým názvom.

Spoločnosť sa v roku 1980 zlúčila z ďalšími vedeckými spoločnosťami a vytvorili Kráľovskú chemickú spoločnosť.

Kategória:Chemické spoločnosti
Kategória:Vedecké spoločnosti
Alan Jay Heeger

**Alan Jay Heeger** (* 22. január 1936, Sioux City, Iowa, USA) je americký chemik a fyzik, nositeľ Nobelovej ceny za chémiu.

V roku 2000 mu bola udelená Nobelova cena spolu s Alan Graham MacDiarmidom a Hideki Širakawaom za ich objav a vývoj vodivých polymérov. Momentálne je profesorom na University of California v Santa Barbare. Jeho syn David Heeger je neurochirurg.

## Iné projekty

Kategória:Fyzici USA
Kategória:Chemici USA
Kategória:Fyzici židovského pôvodu
Kategória:Univerzitní profesori USA
Kategória:Nositelia Nobelovej ceny za chémiu
Kategória:Nositelia Nobelovej ceny z USA
Kategória:Absolventi University of California, Berkeley
Kategória:Členovia United States National Academy of Sciences
Kategória:Osobnosti z Iowy
Kategória:Vyučujúci na Univerzite v Ženeve
Švajčiarsky systém (šach)

**Švajčiarsky systém** je spôsob organizovania šachových súťaží, v ktorých je oveľa viac účastníkov, než plánovaný počet kôl. Týmto systémom môžu byť hrané súťaže jednotlivcov i súťaže družstiev. Prvýkrát sa takto hralo v Zürichu v roku 1895

## Súťaž jednotlivcov
Pred začiatkom súťaže sú hráči utriedení podľa aktuálneho ELO ratingu. V prvom kole, ak je súťažiacich n a n je párne, hrajú proti sebe dvojice: 1 proti n/2+1, 2 proti n/2+2, ... n/2 proti n. Ak je nepárny počet párov, v prvom kole  hrajú dvojice 1 proti (n+1)/2, 2 proti (n+1)/2+1. Hráč s najnižším Elom  v prvom kole nemá súpera a automaticky získava 1 bod.

V každom ďalšom kole hrajú v skupinách hráči, ktorí majú rovnaký počet bodov. Počítačové programy sú nastavené tak, aby hráči hrali  rovnako často bielymi a čiernymi figúrkami.

Konečné poradie je dané propozíciami súťaže, väčšinou v tomto poradí: 
# Body
# Buchholz
# Progress
# väčší počet vyhratých partií (prípadne väčší počet vyhier s čiernymi figúrkami)

## Súťaž družstiev
Súťaž družstiev sa hrá podľa tých istých kritérií, len pravidlo o striedaní farieb je menej dôležité.

Švajčiarskym systémom sa hráva napríklad Šachová olympiáda.

## Pozri aj
Švajčiarsky systém (bridž)

Kategória:Šach
Kategória:Turnajové systémy
Oldies

**Oldies** je všeobecné označenie používané hlavne v Spojených štátoch na označenie hudobného formátu, ktorý bol populárny hlavne v 50. až 90. rokoch 20. storočia. Oldies zahŕňa hlavne žánre R&B, pop a rock. Country, klasika, jazz a podobné formáty obyčajne nie sú považované za oldies.

Kategória:Hudobné žánre
Kategória:Pop (hudobný žáner)
Agremán (diplomacia)

**Agremán** alebo **agrément** je súhlas štátu s prijatím navrhovaného kandidáta druhého štátu ako diplomatického zástupcu vo svojej krajine. Žiadosť o agremán sa podáva spravidla tak, že titulár (vyslanec, veľvyslanec) ktorý má byť odvolaný, navštívi ministra alebo iného povereného pracovníka prijímajúceho štátu a prednesie mu úmysel svojej vlády vymenovať nového diplomatického zástupcu. Pritom ho zároveň informuje o najdôležitejších osobných dátach nového titulára. Prijímajúci štát spravidla v lehote jedného, dvoch týždňov oznámi svoje stanovisko k agremánu.

Odmietnutie udelenia súhlasu býva veľmi zriedkavé, a to vtedy, ak navrhovaná osoba nového diplomatického zástupcu je pre prijímajúci štát neprijateľná. Dôvody odmietnutia podľa medzinárodných zvyklostí netreba oznámiť.

Tento postup pred vymenovaním nepredpisujú nijaké medzinárodné zmluvy, vyplýva však z medzinárodnoprávnych zvyklostí a zásadne sa dodržiava. Agremán nie je potrebný pre diplomatický personál.

Po udelení agremánu nasleduje obvykle vymenovanie. Vyslanci a veľvyslanci začínajú však svoju činnosť nie vymenovaním, ale až odovzdaním poverovacích listín hlave prijímajúceho štátu. Podľa Ústavy Slovenskej republiky zastupuje prezident štát navonok, prijíma cudzích a poveruje našich vyslancov a veľvyslancov.

Kategória:Diplomacia
Progress (šach)

**Progress** v šachu je dodatkovým kritériom, keď sa turnaj hrá švajčiarskym systémom. Je to súčet súčtov bodov hráča po jednotlivých kolách. Ak nerozhodli kritériá s vyššou prioritou, lepšie sa umiestni hráč s väčším progresom.
Majme dvoch hráčov, ktorí hrali takto:

Prvý stĺpec výsledok v danom kole, druhý súčet bodov, tretí progress.

 1. 1| 1|  1||  0| 0|  0
 2. 1| 2|  3||  1| 1|  1
 3. 1| 3|  6||  1| 2|  3
 4. 1| 4| 10||  1| 3|  6
 5. 0| 4| 14||  1| 4| 10

Súčet bodov majú rovnaký, ak majú aj rovnaký Bucholz, lepšie sa umiestni prvý hráč, pretože má výsledný progress 14, kým druhý hráč má progress 10.

Kategória:Šach
Miazgová sústava

náhľad|upright=1.2|Anatómia lymfatického systému zobrazujúca primárne a sekundárne lymfatické orgány
**Miazgová sústava** (iné názvy: **miazgový systém**, **lymfatická sústava**, **lymfatytický systém**) je neoddeliteľnou súčasťou imunitnej sústavy (systému), tieto pojmy sa do značnej miery prekrývaju. Zväčša sa pod imunitným systémom myslí viac funkcí, a pod lymfatickým viac anatómia a morfológia. Miazgové cievy začínajú v tkanivách ako miazgové vlásočnice, ktoré ústia do zberných miazgových žíl. Pred vstupom do miazgových žíl preteká miazga miazgovými uzlinami, ktoré sú rozptýlené v skupinách po celom tele. Počas infekčnej choroby sa v uzlinách zmnožia biele krvinky a uzliny sa viditeľne zväčšia.

## Zloženie
Miazga (lymfa), miazgové (lymfatické) cievy, štruktúry a orgány obsahujúce lymfatické tkanivo - slezina, týmus - detská žľaza, červovitý prívesok - appendix, lymfatické uzliny, mandle.

## Funkcie
Návrat bielkovín a plazmy do srdcovocievneho systému; transport tukov z tráviaceho do srdcovocievneho systému; miesto vývoja a množenia niektorých typov bielych krviniek; ochrana proti chorobám cez tvorbu protilátok a iných látok.

## Iné projekty
Buchholz

**Buchholz** je prvé dodatkové kritérium pre stanovenie poradia v šachovom turnaji, ak sa hrá švajčiarskym systémom. Je to súčet výsledných bodov hráčov, proti ktorým hráč hral. Keďže v švajčiarskom systéme každý hráč hrá proti iným hráčom, ako ostatní hráči, keď dvaja hráči získali rovnaký počet bodov, Buchholz meria relatívnu silu súperov, proti ktorým hráč hral. 

## Pozri aj
* Sonnenbornov-Bergerov systém

## Externé odkazy
*Tie-Breaks in Swiss Tournaments
*Annex to the FIDE Tournament Regulations regarding tiebreaks

Kategória:Šach
Kategória:Turnajové systémy
Sonnenbornov-Bergerov systém

**Sonnenbornov-Bergerov systém** je dodatkové kritérium pre určenie konečného poradia v šachovom turnaji, ktorý sa hrá systémom každý s každým. Ak hráč nad súperom vyhral do SB sa mu pripočíta počet bodov, ktoré súper v turnaji celkovo získal, ak s ním remizuje, priráta sa mu polovica, ak prehral, nezaráta sa mu nič.

## Pozri aj
*Buchholz
*progress

## Externé odkazy
*FIDE handbook
*Tie-Breaks in Swiss Tournaments

Kategória:Šach
Kategória:Turnajové systémy
Zoznam astrofyzikov

* Hannes Olof Gösta Alfvén (Švédsko, 1908 - 1995)
* Subrahmanyan Chandrasekhar (India, USA, 1910 - 1995)
* Robert Henry Dicke (USA, 1916 - 1997)
* Herbert Dingle (Anglicko, 1890 - 1978)
* Frank Drake (USA, 1930 –  )
* Freeman John Dyson (Anglicko, USA, 1923 - )
* Arthur Eddington (Anglicko, 1882 - 1944)
* Jaan Einasto (Estónsko, 1929 –  )
* Vitalij Lazarevič Ginzburg (Rusko, 1916 - )
* Thomas Gold (USA, 1920 - 2004)
* Stephen Hawking (Anglicko, 1942 - )
* Mario Livio (USA, 1945 - )
* William McCrea (Írsko, 1904 - 1999)
* Igor Dmitrijevič Novikov (Rusko, 1935 –  )
* Jeremiah P. Ostriker (USA, 1937 –  )
* Hubert Reeves (Kanada, 1932 –  )
* David Schramm (USA, 1945 - 1997)
* Kip Thorne (USA, 1940 - )
* Yakov Borisovič Zeľdovič (Rusko, 1914 - 1987)
* Fritz Zwicky (Švajčiarsko, 1898 - 1974)

## Pozri aj

* Zoznam astronómov


Kategória:Astronomické zoznamy
Astrofizici
Dva dni v Chujave

***Dva dni v Chujave*** je poviedka Jonáša Záborského z roku 1873.

Skladá sa z dvoch častí:
* *Deň škaredý*
* *Deň pekný*

## Dej

;Deň škaredý
Táto časť predstavuje prítomnosť, bezcieľnosť živoriaceho ľudu v zapadnutej obci Chujava, kde sú domy na spadnutie a ľudia hľadajú útechu v alkohole. Do dediny prichádzajú úradníci z mesta vyberať poplatky a pokuty. Obyvatelia dediny sú rozhnevaní a rozdeľujú sa na skupinky – presadzujú svoj názor. Postavy knihy sú sebecké a v ústnom prejave používajú nárečie, reč predstaviteľov chudoby je nevyberaná a vulgárna, autor ňou dokresľuje karikatúru jednotlivcov. Ľuďom ide len o peniaze a o to, aby sa mali čo najlepšie. Samotný ľud zdiera nielen vrchnosť, ale aj krčmári a dvaja statkári. Dedinčania musia zaplatiť pokutu, pretože prichystali malé kôpky štrku na stavbu cesty a tí, čo sa búria sú palicovaní. Richtár sa bojí vrchnosti a súhlasí so všetkým, čo mu nariadia. Sedliaci a želiari tajne i zjavne repcú a východisko nachádzajú v alkohole. Najviac na tomto získajú Židia, ktorí vlastnia krčmy a ich prostredníctvom zarábajú veľa peňazí.

;Deň pekný
Rozpráva o tom, čo sa stalo po rokoch, keď sa všetko na dobré obrátilo. Do zanedbanej Chujavy prišiel farár Ľudomil Rastic, ktorý sa spojil s úradníkom Roumovským, advokátom Stupnickým a učiteľom Semenákom. Títo zriadili detskú opatrovňu, školu, spoločnú sýpku a požičovňu obilia; neskôr odkúpili majetok od statkára Kobrayho a po požiari začali stavať nové domy pre dedinčanov. Svojím prístupom si najskôr získali deti a mladých ľudí a postupne celú dedinu. Svojou aktivitou premohli pasivitu, individualizmus a zaostalosť ľudu.

## Iné projekty

## Referencie

## Externé odkazy
*Digitalizované dielo Jonáša Záborského Dva dni v Chujave vo forme E-book

Kategória:Knihy z 1873
Kategória:Slovenské knihy
Kategória:Knihy Jonáša Záborského
Kunda (mesto v Estónsku)

**Kunda** je prístavné mesto v Estónsku. Podľa sčítania v roku 2005 malo 3 996 obyvateľov. Prvá písomná zmienka v historických análoch o Kunde pochádza z roku 1241. Významnou sa však stala až vďaka prístavu, postavenému v 19. storočí.

## Partnerské mestá
* Brocēni, Lotyšsko
* Gdyňa, Poľsko
*  Seinäjoki, Fínsko
* Söderhamn, Švédsko

## Galéria

Kunda tsemendivabriku pudelahi.jpg|
Kunda tsemendivabriku klinkerveski hoone.jpg|
Kunda tsemendivabriku Dietz-ahju korsten nr 1.jpg|


## Iné projekty

## Externé odkazy
*Oficiálna stránka mesta 

Kategória:Mestá v Estónsku
Kategória:Prístavné mestá v Estónsku
Kategória:Prístavné mestá Baltského mora
Igor Stanislavovič Astapovič

**Igor Stanislavovič Astapovič** (po rusky *Игорь Станиславович Астапович*) (* 11. január 1908 – † 2. január 1976) bol sovietsky astronóm, ktorý sa zaoberal výskumom meteorov. Jeho archív obsahuje pozorovania viac ako 40 000 meteorov.

## Dielo
* 1958 - *Meteorické javy v atmosfére Zeme*

Kategória:Narodenia v 1908
Kategória:Úmrtia v 1976
Kategória:Ruskí astronómovia
Normálne podmienky

**Normálne podmienky**, presnejšie **normálne fyzikálne podmienky**, sú definované normálnym tlakom a normálnou teplotou.

Normálny tlak je 101 325 Pa a normálna teplota je 0°C (273,15 K).

Poznámka: Hodnota niektorých tabelovaných veličín (napr. hustota látok - chemické texty a poznámky) sa štandardne udáva pri teplote 20°C (293,15 K) a normálnom tlaku.  

Kategória:Fyzika
Hermann Emil Fischer

**Hermann Emil Fischer** (* 9. október 1852, Euskirchen, Nemecko – † 15. júl 1919, Berlín, Nemecko) bol nemecký biochemik. V roku 1902 získal Nobelovu cenu za chémiu ako uznanie za výnimočné služby ktoré poskytol svojou prácou na syntéze cukrov a purínov. 

## Životopis
Narodil sa v Euskirchene pri Kolíne ako syn obchodníka. Po ukončení štúdia si predsavzal, že bude študovať prírodné vedy, ale jeho otec ho prinútil pracovať v rodinnom podniku až kým nezistil, že jeho syn je nevhodný pre toto povolanie.

Fischer potom začal navštevovať Univerzitu v Bonne v roku 1872, v tom roku však prestúpil na Univerzitu v Štrasburgu. Svoj doktorát získal za štúdium ftalínov. V 1875 nasledoval jedného zo svojich učiteľov na Univerzitu v Mníchove a stal sa tam profesorom chémie. V roku 1881 sa stal profesorom na Univerzite v Erlangene. V roku 1888 mu bolo ponúknuté miesto profesora chémie na Univerzite vo Würzburgu, kde zostal až do roku 1892, kedy mu bolo ponúknuté miesto predsedu katedry chémie na Univerzite v Berlíne po A. W. Hofmannovi. Tu pôsobil až do svojej smrti v roku 1919.

Fischer je známy svojou prácou o cukroch a iných významných organických syntézach glukózy a purínu.

Jeho meno stále nachádzame v mnohých chemických reakciách a pojmoch:
* Fischerova syntéza indolov
* Fischerova projekcia
* Fischerova syntéza oxazolu
* Fischerova syntéza peptidov
* Fischerova reakcia fenyldrazínu a oxazónu
* Fischerova redukcia
* Fischer-Speierova esterifikácia

Ocenenie Nemeckej chemickej spoločnosti je pomenovaná na jeho pamiatku.

## Referencie
* E. Fischer, Ber. Dtsch. Chem. Ges. 1890, 23, 799 ± 805.

## Iné projekty

Kategória:Nemeckí biochemici
Kategória:Nositelia Nobelovej ceny za chémiu
Kategória:Nemeckí nositelia Nobelovej ceny
Kategória:Nositelia Davyho medaily
Kategória:Držitelia Radu Pour le Mérite
Kategória:Členovia Kráľovskej švédskej akadémie vied
Kategória:Členovia American Academy of Arts and Sciences
Kategória:Členovia United States National Academy of Sciences
Kategória:Absolventi Štrasburskej univerzity
Kategória:Vyučujúci na Štrasburskej univerzite
Apeniny

**Apeniny** (po taliansky *(Gli) Appennini* (mn.č.), ale jednotlivé časti sú *(L')Appennino* (j.č.); slovo pochádza z keltského „pen“ = vrchol, hora) sú súbor vysočín v strede Apeninského polostrova v Taliansku. Patria do Apeninskej oblasti.

Sú osou polostrova. Na juhu končia v Kalábrii a Messinskom prielive, na severe ich od Álp delí Col di Cadiboba (=Sella d'Altare)  od Janova, ale táto hranica je konvenčná, lebo prechod do Álp je plynulý.

Dĺžka asi , šírka asi 70. Priemerná výška . Najvyšší vrch je Corno Grande ().

## Delenie
Delia sa na naprieč na štyri časti:
* Severné Apeniny (Appennino Settentrionale) – po rieku Tiber
* Stredné Apeniny (Appennino Centrale) – po rieku Volturno
* Južné Apeniny (Appennino Meridionale)
* Kalábrijské Apeniny (Appennino Calabro) – niekedy považované za súčasť Južných Apenín

Tieto sa ďalej delia približne podľa historických regiónov, v ktorých ležia (napr. Ligúrsko-piacenzské Apeniny, Toskánsko-emiliánske Apeniny...). Nepresne sa Severné Apeniny delia na dve základné oblasti: Ligúrske Apeniny a Etruské Apeniny (=Toskánske Apeniny). Stredné Apeniny majú hlavné pásma Sabinské vrchy a Abruzzy, Južné Apeniny zas Kampánske Apeniny a Lukánske Apeniny.

## Charakteristika
Apeniny sú charakteristické krasovými útvarmi, tzv. calanchi (čiže stopami erózie po odlesnení) a vo vyšších polohách ľadovcové formy. V južných Apeninách sú časté zemetrasenia. Do  siaha pásmo úžitkovej pôdy a listnatých lesov, do  pásmo tráv, vyššie rastie rastlinstvo alpínskeho typu. Početné sú minerálne pramene, na severnom predhorí je ropa a zemný plyn.

Severné Apeniny pozostávajú z pieskovcov a bridlíc, miestami z vápencov a bridlíc so zaoblenými vrcholmi. Stredné Apeniny majú silno zvrásnené vápence s ostrými rozčlenenými vrcholmi, Južné Apeniny pozostávajú z ílovito-pieskovcových a vápencovo-slieňových flyšových usadenín, v ktorých sú krasové javy. Kalábrijské Apeniny sú staré kryštalické masívy starej pevniny Tyrrhenis.

## Referencie

## Iné projekty
Zelená

**Zelená** je jedna zo základných farieb spektra s vlnovou dĺžkou približne 520 – 570 nm. Je to jedna z aditívnych základných farieb, jej doplnkovou farbou je červená.

## Použitie a symbolika zelenej farby
* Zelená farba je symbolom prírody, pretože väčšina rastlinstva má zelenú farbu, čo je zapríčinené prítomnosťou chlorofylu. Ten silne absorbuje elektromagnetické žiarenie vo vlnových dĺžkach modrej a červenej, čo spôsobuje, že odrazené svetlo sa javí ako zelené
* Kvôli spojitosti s prírodou symbolizuje zelená farba ekologické hnutia, napr. Greenpeace, ako *Zelení* sa označujú rôzne strany s ekologickým programom, napr. Strana zelených
* Ľudské oko je najcitlivejšie na zelenú farbu, čo je dôsledok evolúcie, pretože na Zem dopadá zo Slnka najviac žiarenia práve v oblasti zelenej farby
* Zelená je chápaná ako farba nádeje a preto je používaná v symboloch esperanta
* Zelená je tradičná farba islamu, pravdepodobne pre svoju spojitosť s prírodou
* Zelená farba vo všeobecnosti označuje *voľno*, používa sa pri signalizácii v doprave a označení východov
* Kvôli schopnosti kamufláže sa zelená používa tradične ako farba vojenských uniforiem
* *Malý zelený mužík* je stereotyp mimozemšťana (humanoidný vzhľad, zelená pokožka, prípadne anténky)
* Zelená farba je asociovaná so závisťou (v zmysle *ozelenieť závisťou*)
* Neskúsená osoba býva označovaná ako *zelenáč*, čo môže mať pôvod v prirovnaní k zelenej farbe nezrelého ovocia
* Vo farebnom značení odporov znamená zelená farba číslicu 5, alebo toleranciu ±0.5%
* Označenie zelená sa používa pre tradičný pepermintový likér
* Zelená farba (spolu s hnedou) je taktiež tradičnou farbou poľovníkov.

## Iné projekty

Kategória:Farby
Raketový letún

**Raketový letún**  (iné názvy: **letún/lietadlo s raketovým pohonom, raketové lietadlo**) je druh lietadla s nosnou plochou (krídlom), teda plošník, ktorého hlavnú alebo jedinú pohonnú jednotku tvorí raketový motor. V dôsledku veľkej spotreby pohonných látok je pravdepodobné, že časť letu takého lietadla prebieha bezmotorovo alebo po balistickej krivke mimo atmosféru alebo kĺzavým letom v ovzduší.
 
Vzhľadom na to, že na lety v atmosfére sú výhodnejšie prúdové motory, ktoré nepotrebujú na svoju činnosť dodávku okysličovadla z nádrží, pretože ako okysličovadlo používajú atmosférický kyslík, raketové letúny sa vo väčšom nerozšírili. Ich výhodou je možnosť dosahovať veľmi vysokú rýchlosť, pri ktorej už prúdové motory strácajú účinnosť. Najčastejšie sa preto objavujú ako experimentálne lietadlá. Počas 2. svetovej vojny boli nasadzované nemeckým vojenským letectvom ako záchytné stíhače alebo Japonskom ako samovražedné lietadlá (kamikaze). V období 40. až 70. rokov 20. storočia raketové letúny slúžili najmä ako experimentálne stroje.

Koncom 60. rokov sa začal v USA a ZSSR vývoj tzv. raketoplánov, určených na dopravu osôb a nákladu zo Zeme na obežnú dráhu. Z nich iba americký raketoplán Space Shuttle sa dostal do bežnej prevádzky, počas ktorej však dva exempláre havarovali a ich posádky zahynuli. Sovietsky raketoplán Buran uskutočnil iba jediný skúšobný bezpilotný let.

Začiatkom 21. storočia sa začala rysovať renesancia raketových letúnov, o ktorých sa uvažuje ako o prostriedku na tzv. *[[kozmická turistika|kozmickú turistiku]]*. Ako prvý sa objavil raketový letún Scaled Composites SpaceShipOne, s ktorým bola v roku 2004 získaná cena Ansari X-Prize. Ďalšie podobné, no pokročilejšie typy sú v rôznom štádiu vývoja a ich komerčné nasadenie je otázkou najbližších rokov.

## Prehľad niektorých raketových letúnov

## Pozri aj
* raketoplán

## Referencie

Kategória:Lietadlá
Kategória:Kozmonautika
Milan Turčák

**Dr. Milan Turčák, CSc.** 1897 (Zlatno) - 1979 (Bratislava) 

Známy slovenský pravotár, bonviván, filantrop a rentiér. Člen slovenskej intelektuálnej obce. Študoval vo Viedni, Bratislave a v Paríži na slávnej Sorbone. Reálku v Zlatých Moravciach ukončil ako premiant ročníka. Počas bratislavských štúdií na filozofickej fakulte redigoval slávny intelektuálsky časopis Bázeň. Študoval aprobáciu estetika a filozofia u uznávaneho českého profesora doktora Josefa Podivína. Po krátkom čase však svoje posobenie na katedre filozofie prerušil, aby sa venoval štúdiám na prestížnej právnickej fakulte Univerzity Koménskeho. Neskôr pôsobil na vysokej škole ako pedagóg. V Bratislave sprvu obýval luxusnú petržalskú manzartku odkiaľ sa presťahoval do lukratívnej bratislavskej štvrti v blízkosti primaciálneho paláca.

Venoval sa aj publikačnej činnosti. Vo svojich článkoch a dielach písal o rozdielnosti obyčajneho vidieckeho ľudu od vyspelej meštanskej spoločnosti. Azda najznámejší román Gazdovia v metropole napísal v období tzv. normalizácie. Bol perzekvovaný vtedajšími mocipánmi za jeho uštipacné texty proti vidiecko-roľníckej pospolitej spoločnosti. 

V tých časoch sa utiahol do ústrania a písal prevažne články publikované v samizdatoch. Bol členom podzemného hnutia Korene, ktoré malo za úlohu šíriť filozofiu inteligentnej spoločnosti s dôrazom na vyzdvyhnutie intelektuálneho potenciálu, ktorá je v súčasnosti známa pod pojmom znalostná spolocnosť.

Pochádzal zo zámožnej šľachtickej rodiny grófa Migazziho, ktorý bol jeho prastarým otcom.  Jeho otec bol známy bratislavský bohém a básnik ktorý tradične sedával v historkami opradenej kaviarni Slávia a v známej partii inetelektuálov vychutnával obvyklú rannú šálku kávy a čital čerstvé noviny.

Prínos doktora Turčana bol hlavne v jeho neobvyklej uvedomelosti a jasnému prihláseniu sa k mešťanskej spoločnosti ako elitnej sučasti chodu každej vyspelej krajiny. Na margo jeho vedecko-výskumenej činnosti musíme pripomenúť 23 patentov z oblasti metód kvatitatívneho sociologického výskumu. Diela ako Socioekonomické perspektívy vidieckeho spoločenstva na hodnoty človeka - mešťana dávajú punc jeho vynikajúcemu rozhľadu a nesmierne sofistikovanému pohľadu na vtedajšie umelo pestované rovnotárstvo.

Do roku 1948 bol členom rôznych spolkov a združení, ktorých členovia tvorili smotánku vtedajšieho kultúrno-politického života v meste.

Narodenia v 1897
Úmrtia v 1979
Slovenské osobnosti
Rehoľa

**Rehoľa** môže byť:
* rehoľné spoločenstvo, pozri rehoľný rád a zasvätený život
* pravidlá pre členov rehoľného spoločenstva, pozri rehoľné pravidlá
Pat (šach)

**Pat** je postavenie v šachu, v ktorom jeden zo súperov nemôže ťahať napriek tomu, že je na rade, pričom jeho kráľ nie je v šachu. Keď vznikne pat, partia sa končí remízou. Hráč, ktorý má výraznú materiálnu nevýhodu, sa snaží dostať do patu.

V prenesenom zmysle slova sa zvykne označovať ako *patová situácia* stav v iných oblastiach, keď nijaká zo súperiacich strán nemôže dosiahnuť víťazstvo.

## Pozri aj
* Šachmat
* Šach (situácia)

## Iné projekty

 

Kategória:Pravidlá šachu
Garde

**Garde** je situácia v šachu, keď je ohrozená dáma. V minulosti, keď hráč vykonal ťah, ktorým ohrozil súperovu dámu, bol povinný povedať *Garde!*, čím upozornil súpera na ohrozenie dámy. V súčasnosti je takéto konanie považované za vyrušovanie súpera a býva penalizované.

## Pozri aj
*Šachmat
*Pat (šach)
*Šach (situácia)

Kategória:Pravidlá šachu
Šach (situácia)

Situácia **šach** je taká situácia v šachovej partii, keď je priamo ohrozený kráľ. V minulosti, ak hráč vykonal ťah, ktorým ohrozil súperovho kráľa, zvolal *Šach!.* Podľa súčasných pravidiel je takéto konanie považované za vyrušovanie súpera a býva penalizované.

V prípade, že jeden z hráčov dostal šach, musí v nasledujúcom ťahu pohnúť tak, aby sa šachu zbavil. Vo všeobecnosti existujú tri možnosti: 
* pohnúť kráľom na políčko, ktoré nie je ohrozené
* pohnúť inou figúrkou tak, aby zakryla kráľa
* vyhodiť súperovu figúrku, ktorá dáva šach

## Večný šach
Pri věčnom šachu jedna zo strán opakovane šachuje súperovho kráľa tak, že súper nemá možnosť šachovanie prerušiť. Toto šachovanie ma periodický charakter a väčšinou ho aplikuje strana, ktorá je na tom materiálne horšie. Takéto postavenie je remizové.

## Referencie


## Pozri aj
* Mat
* Pat (šach)
* Garde

Sach (hlaska)
Šachmat

náhľad|Biely kráľ dostal mat
**Šachmat** alebo **šach-mat** alebo **mat** je situácia v šachu, keď je kráľ ohrozený a po ľubovoľnom ťahu by bol ohrozený tiež. Hráč, ktorého kráľ dostal mat, partiu prehral.

## Pozri aj
* Šach (situácia)
* pat (šach)
* garde

## Iné projekty

Kategória:Pravidlá šachu
Kométa Biela

**Kométa Biela** alebo **Bielova kométa** (oficiálne označenie **3D/Biela**) bola periodická kométa prvýkrát pozorovaná v roku 1772 a identifikovaná ako periodická v roku 1826 Wilhelmom von Bielom. Naposledy bola pozorovaná pri rozpade v roku 1852, a jej pozostatky existovali nejaký čas v podobe meteorického roja.

## Objav
Prvýkrát bola zaznamenaná v roku 1772 Charlesom Messierom. Jean-Louis Pons ju pozoroval v roku 1805, ale nespoznal ju. Wilhelm von Biela ju pozoroval 27. februára 1826 počas perihélia, vypočítal jej obežnú dráhu a zistil že je periodická s periódou 6,6 rokov. V tom čase to bola tretia známa periodická kométa po Halleyovej a Enckeho kométe.

## Rozpad
Pri je priblížení v roku 1846, bola pozorovaná pri rozpade na dve časti, tieto časti boli znovu pozorované v roku 1852 vo vzájomnej vzdialenosti 1,5 miliónov míľ. Časti kométy sa znova objavili v rokoch 1859, 1865 a 1872. 27. novembra 1872 sa uskutočnil meteorický roj (3000 meteorov za hodinu). Bol to dátum, keď obežná dráha Zeme skrížila dráhu kométy. Tieto meteority sa stali známymi ako Andromedidy. Tieto zvyšky kométy boli pozorované ešte v 19. storočí až sa nakoniec úplne vytratili. 

Kométa 207P/NEAT je pokladaná za zvyšok kométy 3D/Biela z dôvodu rovnakej obežnej dráhy.
Biela bola občas pokladaná za zdroj dopadov meteoritov na Zemi. 

## Pozri aj
* 207P/NEAT

## Externé odkazy
* 3D/Biela
* Zoznam meteoritov
* Kométa 3D/Biela
* 207P/NEAT (2001 J1)

003
Kategória:Astronomické objekty objavené v roku 1772
Kompozičný šach

**Kompozičný šach** alebo aj **problémový šach** je samostatná šachová disciplína, v ktorej sa autor snaží vytvoriť šachový problém (šachovú skladbu), alebo riešiteľ sa snaží tento problém vyriešiť.

V kompozičnom šachu sa usporadúvajú aj súťaže. Šachová skladba by mala spĺňať tieto kritériá:
*originalitu
*legálnosť pozície (okrem exoproblémov) 
*korektnosť riešenia
*ekonomické
*estetické

**Ekonomické kritérium**: na šachovnici by nemal byť žiaden zbytočný materiál, každý kameň by mal mať nejakú funkciu

**Legálnosť pozície**: aspoň teoreticky by sa malo dať dospieť k pozícii na šachovnici v nejakej hypotetickej partii

## Druhy šachových problémov
*dvojťažky  
*trojťažky
*mnohoťažky
*cyklická téma
**Lačného téma
*šachové štúdie
*exoproblémy
**samomaty
**pomocné maty
**retrográdne problémy
**iné exoproblémy

## Literatúra
* Luboš Kopáč: Abeceda šachového problému, 1973
* Bedrich Formánek: Kompozičný šach na Slovensku, 1984

## Externé odkazy
* Slovenská organizácia kompozičného šachu
* Prehľad šachových rubrík na Slovensku
Wallace Walter Atwood

**Wallace Walter Atwood** (* 1. október 1872 – † 24. júl 1949) bol americký astronóm, geograf, geológ, konštruktér a vynálezca, ktorý sa zaoberal najmä zdokonaľovaním planetárií.

Kategória:Astronómovia USA
Kategória:Geológovia USA
Kategória:Geografi USA
Kategória:Vynálezcovia USA
Exoproblém

**Exoproblém** je šachový problém, ktorý sa odlišuje od ortodoxného šachového problému, či už výzvou, kameňmi, šachovnicou, alebo podmienkami (pravidlami).

Exoproblémom je napríklad pomocný mat, dvojťažka s cvrčkom, problém na valcovej šachovnici, alebo problém v circešachu.

## Niektoré exofigúry
* Cvrček - pohybuje sa rovnako ako dáma, ale len na pole bezprostredne za prvým kameňom (súperovým alebo vlastným), ktorý mu stojí v ceste.
* jež 0,0
* vezír 0,1
* dababa 0,2
* fers 1,1
* ťava 1,3
* žirafa 1,4
* alfil 2,2
* zebra 2,3
Čísla znamenajú zmenu súradníc pri ťahu: prvá je stĺpec alebo rad, druhá je rad alebo stĺpec.
* neutrálne kamene - ťahať nimi môže biely aj čierny

Kategória:Kompozičný šach
Apeninská oblasť

**Apeninská oblasť** je jedným z 11 základných fyzickogeografických celkov (oblastí) Európy. Pokrýva väčšinu Apeninského polostrova, Sicíliu, Sardíniu a Korziku.

Delí sa na:
*Apeniny - tal. *Appennini*
*Piemontské Predapeniny - *Preappennino piemontese*
*Tyrrhenské Antiapeniny (=Tyrrhenské Subapeniny) - *Antiappennino Tirrenico*
*Jadranské Antiapeniny (=Jadranské Subapeniny) - *Antiappennino Adriatico*
*geomorfologické celky Sicílie
*geomorfologické celky Sardínie a Korziky

Kategória:Pohoria v Európe
Kategória:Geografia Talianska
Mestský zväz

**Mestský zväz** je združenie či spolok miest na ochranu svojich záujmov. Spravidla sa spájajú mestá s blízkou geografickou polohou a podobnými záujmami, v minulosti aj mestá jedného právneho okruhu.

## Mestské zväzy v dejinách Slovenska
*Zväz 24 spišských miest (Provincia 24 spišských miest)
*Zväz 13 spišských miest (spišské mestá zálohované Poľsku)
*Zväz 11 spišských miest (spišské mestá nezálohované Poľsku)
*Provincia 16 spišských miest (kvázi-zväz od roku 1778)
*Pentapolitana
*Heptapolitana (=Zväz dolnouhorských banských miest, = Zväz stredoslovenských banských miest)
*Zväz hornouhorských banských miest (= Zväz východoslovenských banských miest)

## Mestské zväzy v dejinách Európy
**Od 12. storočia**
*1183: Lombardská liga
*1197: Toskánska liga
*1246: Saský mestský zväz
*1246: Vestfálsky mestský zväz
*1254 – 1257: Rýnsky zväz *(70 nemeckých miest)*

**Od 14. storočia**
*1346 – 1815: Hornolužický zväz šiestich miest *(znovu založený v roku [[1991]])*
*13541679: Alsaský mestský zväz
*1356 – 1669: Hanza *(hoci ide asi o najznámejší mestský zväz, v poslednej dobe sa už za mestský zväz nepovažuje)*
*1367: Kolínska konfederácia *(bola vojenská aliancia proti Dánsku podpísaná  v roku 1367 hanzovými mestami na ich stretnutí s názvom Hansetag v Kolíne nad Rýnom)*
*1376 – 1381: Švábsky mestský zväz *(14 miest)*
*1381: Druhý rýnsky zväz
*1381 – 1389: Juhonemecký mestský zväz 
*14401453: Pruská konfederácia *(bola založená 21. februára 1440 v Marienwerder skupinou 53 šľachticov a duchovných a 19 miest v Prusku, aby sa postavili proti nemeckým rytierom. To bolo založené na základe podobnej organizácie, Lizardskej Únia založená v roku 1397)*

**Od 20. storočia** Mestské zväzy založené v 20. storočí (napr. Rakúsky mestský zväz založený v 20. storočí) zastupujú záujmy zúčastnených miest voči centrálnej alebo regionálnej vláde.

Kategória:Mestské zväzy
Kategória:Dejiny Slovenska
Samomat

**Samomat** je šachová úloha v ktorej úlohou je nájsť také riešenie problému, aby vlastný kráľ dostal mat, aj keby sa tomu súper snažil zabrániť. V normálnom šachu a normálnych šachových úlohách sa snažíme matovať súpera a chrániť vlastného kráľa. Typicky začíná biely a snaží sa vynútiť mat na zadaný počet ťahov. Samomat je klasický exoproblém.

## Referencie

## Externé odkazy
* Selfmates and Reflexmates 
* Oltre 44.000 problemi di automatto 

Kategória:Kompozičný šach
Jana

**Jana** môže byť:
*krstné meno, pozri Jana (prvé meno)
*kastílska princezná, pozri Jana (Kastília)
*rieka na Sibíri, pozri Jana (rieka)
*v informatike: 
**opisný jazyk na formulovanie algoritmov, pozri Jana (jazyk)
**serverový softvér, pozri server Jana
Vrchotovy Janovice

**Vrchotovy Janovice** je mestečko v Česku v okrese Benešov. K 1. marcu 2001 v obci žilo 846 obyvateľov. Má rozlohu . 

Obec je rozdelená na tieto miestne časti – *Braštice, Hůrka, Libohošť, Manělovice, Mrvice, Rudoltice, Sedlečko, Šebáňovice, Velká Lhota a Vrchotovy Janovice.*

Pôvodne kamenná gotická tvrdza pánov z Janovíc, zhruba v polovici 14. storočia je po prvýkrát doložené mestečko v susedstve dediny a vodnej tvrdze, patriacie vtedy pánovi Herbartovi z Janovíc. Dodnes užívaný prívlastok získala obec za vlády Vrchotov z Vrchotíc, ktorí sú tu zmieňovaní v rokoch 1433 až 1528.

Tvrdza chránená vodnou priekopou, neskôr renesančne prestavaná pánmi z Říčan - sa v 18. storočí zmenila na reprezentačné sídlo votickej vetvy grófov z Vrtby. Potom prišli Vratislavovia z Mitrovíc a posledná veľká prestavba celého areálu v polovici 19. storočia; vtedy získal zámok svoju súčasnú novogotickú, romantickú podobu.

V čase posledných súkromných majiteľov, Nádherných z Borutína, najmä v 1. polovici 20. storočia, bol zámok uprostred starého krajinárskeho parku miestom, kde sa so svojimi pozoruhodnými hosťami stretávala barónka Sidonie Nádherná, za ktorou na Janovice prichádzali napríklad básnik Rainer Maria Rilke či rakúsky žurnalista a dramatik Karl Kraus.

Počas 2. svetovej vojny bolo v zámku vojenské veliteľstvo a kasárne. Vrchotovy Janovice ako súčasť vojenského priestoru boli vysťahované a postupne tu bol zriadený: „výchovný tábor“ pre utečencov z pracovného nasadenia v Nemecku, „koncentračný tábor“ pre ľudí, ktorých predkami alebo príbuznými boli Židia, a „koncentračný tábor pre politických väzňov“, pobočka tábora Flossenbürg. V období tesne po vojne sa v zámku a parku vystriedali sovietska aj česko-slovenská armáda; v roku 1950 bol vyvlastnený a využívaný ako sklad textilu, neskôr pre zbierky Okresného archívu - a postupne pustol. Pred skazou ho na konci 50. rokov zachránilo Národné múzeum. Teraz je zámok Vrchotovy Janovice – spolu s parkom – jeho súčasťou už skoro 50 rokov.

## Referencie


## Pozri aj
* Zoznam obcí v Česku

## Iné projekty

## Externé odkazy
* 

Kategória:Okres Benešov
Traťový bod

**Traťový bod** (po angl. waypoint) je pojem z oblasti geodézie a GPS. Je to miesto definované súradnicami sledovanými prostredníctvom GPS. Traťové body sa používajú pri navigácii v letectve a námornej doprave.

Kategória:GPS
Kategória:Geodézia
Dvojťažka

**Dvojťažka** (resp. **trojťažka, štvorťažka, ...**) je šachový problém, v ktorom na stanovený počet ťahov (t.j. 2, resp. 3, 4...), aj pri najlepšej obrane druhej strany, príslušná strana dá mat. Ak nie je uvedené inak, na ťahu je biely (ktorý je na spodnej strane šachovnice a jeho pešiaci postupujú smerom nahor) a má dať mat čiernemu.

## Príklad dvojťažky z 19. storočia

}
|- 
| align="center" | Mat. 2. ťahom
|}


Riešenie dvojťažky anglického majstra:

1.Sd2! (tempo, čiže biely nič nehrozí, ale čierny musí ťahať a tak bielemu umožní matovať)
*1...Jh5~2.Sf4# (čierny jazdec prestal kryť f4)

*1...Jxf6!2.Df4# (jazdec síce zruší krytie e4, ale zablokuje f6)

*1...Vxf6, exf62.De1# (blokovanie f6)

*1...f42.Dg5# (pešiak otvorí 5. rad)

*1...Vd62.Ve3# (blokovanie d6 vežou)

*1...Sc3~2.Dd4# (čierny strelec prestal kryť d4)

*1...c52.Vd5# (čierny pešiak prestal kryť d5)

*1...Sc8~2.Jd7# (čierny strelec prestal kryť d7)

*1...Jc5, Jb62.Sxc3# (čierny jazdec prestal kryť c3)

Kategória:Kompozičný šach
Testovanie softvéru

**Testovanie softvéru** je súbor procesov slúžiacich na kontrolu kvality softvérového produktu, ktorých cieľom je dosiahnutie požadovanej kvality softvéru z hľadiska funkčnosti, spoľahlivosti, výkonnosti, použiteľnosti a podporovateľnosti. Kontrola kvality sa môže uskutočniť či už pre jednotlivé časti informačného systému alebo pre systém ako celok.

## Rozdelenie testovania
### Postup pri testovaní softwaru
**"Black box testovanie"* – tester vie čo má testovaný software robiť, no nevie ako pracuje vo vnútri.
**"White box testovanie"* – tester má prístup k obsahu programu (zdrojovému kódu) a vie ako program pracuje.
### Spôsob testovania softwaru
**Statické testovanie* – revízia, kontrola testovaného objektu
**Dynamické testovanie* – testovanie softwaru počas jeho behu

## Úrovne testov softvéru
* Integračné testy
* Systémové testy
** Funkčné testy
** Nefunkčné testy
* Systémové integračné testy
* Regresné testy
* Akceptačné testy

## Fázy cyklu testovania softvéru
* Analýza požiadaviek
* Plán testov
* Príprava testov
* Vykonávanie testov
* Vyhodnotenie vykonávania testov
* Reportovania chýb

## Externé odkazy
* The Test Management Guide - A to Z and FAQ Knowledgebase
Šachová štúdia

**Šachová štúdia** je šachový problém s výzvou „biely vyhrá“ alebo „biely remizuje“, pričom počet ťahov nie je stanovený. Zriedkavo začína čierny, to však vo výzve treba osobitne zdôrazniť. 

Štúdie majú zo všetkých šachových problémov najbližšie k praktickej šachovej hre a sú uznávané aj praktickými hráčmi, ktorí si ich pomocou obohacujú svoje znalosti najmä v oblasti teórie koncovky.

František DEDRLE 1936. Biely remizuje

Kategória:Kompozičný šach
Zdeněk Fibich

**Zdeněk Fibich** (* 21. december 1850, Všebořice – † 15. október 1900, Praha) bol významný český hudobný skladateľ 19. storočia, predstaviteľ českej národnej hudby. Obohatil českú hudbu o koncertné a scénické melodrámy. 

## Život
Narodil sa v rodine nadlesného. Hudbe ho učila najskôr v ranom veku jeho matka, ktorá skoro rozpoznala jeho hudobný talent; neskôr študoval na rôznych miestach: vo Viedni, v Prahe u Bedřicha Smetanu, v Lipsku, v Paríži a v Mannheime.

Väčšiu časť života pôsobil v Prahe, kde sa venoval komponovaniu a výuke hudby. Okrem hudby sa zaujímal aj o literárne dejiny a maliarstvo. V rokoch 1875 až 1878 bol kapelníkom Prozatímního divadla. Od roku 1899 do svojej smrti bol operným dramaturgom v Národnom divadle. Je pochovaný na Vyšehrade.

## Dielo
Spočiatku tvoril pod vplyvom klavírnych skladieb Roberta Schumanna. Fibich je známy ako tvorca melodrámy (uplatňuje sa v nej vplyv Richarda Wagnera, ktorého „deklamačný princíp“ Fibich používa), najznámejšia je melodráma „Vodník“.

Opery:
**Bukovín* 
**Blaník* 
**Nevesta messínska* 
**Búrka* 
**Hedy* 
**Šárka* (Je spolu so Smetanovou *Libušou* najväčšia opera s českým motívom)
**Medea*
**Pád Arkuna*

Symfonické básne:
**V podvečer* (známa časť *Poem*)
**Záboj*
**Slávoj*
**Luděk*

Komorná hudba: 
*tri symfónie

Melodrámy: 
**Hippodamia*-trilógia na námet Jaroslava Vrchlického. Najdokonalejší cyklus scénických melodrám
**Pomsta kvetín*
**Večnosť*
**Vodník*
**Hakon*
**Kráľovná Ema*

## Fibichovi žiaci
*Karel Kovařovic
*Franz Lehár
*Zdeněk Nejedlý
*Otakar Ostrčil

Kategória:Českí hudobní skladatelia
Kategória:Českí hudobní pedagógovia
Kategória:Skladatelia romantizmu
Kategória:Pochovaní v Prahe
Kategória:Osobnosti na česko-slovenských poštových známkach
Pomocný mat

**Pomocný mat** je šachová skladba, v ktorej je väčšinou na ťahu čierny a snaží sa hrať tak, aby na stanovený počet ťahov dostal čierny mat. Oproti samomatu je rozdiel v tom, že biely ho chce matovať. Pomocný mat je klasická exoskladba (exoproblém).

## Literatúra
*Hilmar Ebert + Hans Gruber "Top Helpmates" 1995, as PDF in: http://www.hilmar-ebert.de 
*Hilmar Ebert + Hans Gruber "Early Helpmates" 2001, as PDF in: http://www.hilmar-ebert.de 

Kategória:Kompozičný šach
Reflexný mat

**Reflexný mat** je špecifický prípad samomatu. Je to šachová úloha v ktorej začína biely a prinúti čierneho, aby mu po určenom počte ťahov mal možnosť dať mat, pritom sú obidve strany povinné využiť každú možnosť dať jednoťahový mat. 

**Semireflexný mat** je to isté čo reflexný mat, iba biely nie je povinný čierneho matovať, ak má takú možnosť v jednom ťahu.

Reflexný mat a semireflexný mat sú exoproblémy. 

Kategória:Kompozičný šach
Oranžová

**Oranžová** je farba viditeľného spektra s vlnovou dĺžkou medzi červenou a žltou, približne 585 až 620 nanometrov. Pomenovanie oranžová je odvodené od farby pomaranča (v angličtine *orange*). Pri substraktívnom miešaní farieb sa oranžová vyrába zmiešaním žltej s červenou, alebo presnejšie fialovou.

## Využitie a symbolika oranžovej farby

* Oranžová sa niekedy používa ako varovanie či zvýraznenie, podobne ako žltá

* Oranžová je národnou farbou Holandska, keďže vládnuca dynastia má svoje počiatky v nasavsko-oranžskom rode
** Holandské národné tímy (najznámejšie je to futbalové) používajú oranžové dresy a sú prezývané *Oranjes* – čo je v holandčine oranžová

* V Severnom Írsku sa oranžovou označujú protestanti

* Oranžová bola symbolom tzv. Oranžovej revolúcie na Ukrajine v roku 2004

* V Indii oranžová označuje hinduizmus

* Oranžovú farbu používajú ako svoj symbol židovskí osadníci v Pásme Gazy

* Vo farebnom označení odporov znamená oranžová farba číslicu 3

## Iné projekty

Kategória:Farby
Mnohoťažka

**Mnohoťažka** alebo aj **viacťažka** je šachový  problém, v ktorom sa má dosiahnuť mat na štyri alebo viac ťahov.

Kategória:Kompozičný šach
Žltá

**Žltá** je jedna zo základných farieb spektra, je to farba monochromatického svetla s vlnovou dĺžkou približne 565 až 590 nanometrov. Žltá farba patrí medzi základné farby pri subtraktívnom miešaní používanom pri farebnej tlači (pozri aj CMYK). Jej doplnkovou farbou je modrá. Niektorí výtvarní umelci však kvôli charakteru pigmentu vo farebných pastách považujú za doplnkovú farbu žltej purpurovú.

## Použitie a symbolika žltej farby
* Žltá farba je veľmi výrazná, maximum slnečného žiarenia je práve v oblasti žltej farby a ľudské oko je na žltú farbu mimoriadne citlivé; z toho dôvodu sa žltá používa na upútanie pozornosti, ako varovanie a podobne:
** Žltá je (aj v prírode) signálnou farbou. Najväčší účinok dosahuje v kontraste s čiernou
** Na semafore značí žltá „pozor“, resp. blízku zmenu signálu
** V športe žltá značí varovanie (napr. žltá karta), pri automobilových pretekoch signalizuje žltá vlajka výstrahu, autá sa nesmú predbiehať
** Vysoko viditeľné žlté farby sú používané v cestnej premávke pre konštrukčné zariadenia, žltým majákom bývajú označené vozidlá, ktoré môžu ohroziť okolitú premávku
** V Kanade a USA sú autobusy natreté na žlto z dôvodu viditeľnosti a bezpečnosti
* Žltá v umení často zastupuje zlatú, ktorá je symbolom večnosti
* Ako „žltá rasa“ sa označujú aziati
* V tradičnom západnom umení je žltá farba farbou bohatstva, otcovstva, ale tiež závisti, Judáša, Židov a synagógy
* Žltá farba bola symbolom čínskych cisárov a čínskej monarchie, bola to tiež farba Novej Strany v Čínskej republike
* Ceruzky majú žltú farbu kvôli spojitosti s Čínou, kde sa nachádza najkvalitnejší grafit; tradične sa na žlto farbili iba ceruzky vyrobené v Číne
* V niektorých krajinách sú bežné žlté taxíky. Počiatok tejto praxe pochádza z New Yorku, kde Harry N. Allen natrel svoje auto na žlto, keď zistil, že žltá je na diaľku najlepšie viditeľnou farbou
* Žltá je medzi medzinárodnými politickými organizáciami farbou liberálov
* Žltý papier je používaný Zlatými stránkami – súčasťou telefónneho zoznamu, ktorá je zoradená podľa kategórií
* Dočasné vodorovné dopravné značky sú žltej farby (na rozdiel od trvalých, ktoré sú biele)
* Vo farebnom značení odporu u rezistorov značí žltá farba číslicu 4

## Iné projekty

Kategória:Farby
Fialová

**Fialová** je farba, ktorá zodpovedá najvyšším frekvenciám, ktoré je ľudské oko schopné vnímať, v širšom ponímaní je to tiež akákoľvek farba medzi červenou a modrou. Fialová patrí medzi základné farby spektra, je to farba monochromatického svetla s vlnovou dĺžkou približne 380 – 420 nm. Svetlo s vyššou frekvenciou, ktoré už ľudský zrak nedokáže vnímať sa nazýva ultrafialové žiarenie (UV).

Vo farebnom označení odporov znamená fialová farba číslicu 7 alebo toleranciu ±0.1%.

## Pozri aj
* Ultrafialové žiarenie
* Zoznam farieb

## Iné projekty

Kategória:Farby
Rošáda (šach)

**Rošáda** je jediný ťah v šachu, keď hráč ťahá súčasne dvomi figúrkami. Ide o ťah kráľom a súčasne vežou. Rozlišuje sa malá rošáda, ak sa rošáda vykoná na strane veže kráľa alebo veľká rošáda na strane veže dámy. Účelom rošády je premiestniť kráľa do bezpečnejšej oblasti a zároveň vyvinúť vežu. Kráľ sa posúva o dve polia smerom k veži a veža sa premiestni na pole vedľa kráľa, na opačnú stranu, než na ktorej bola. Rošádu nemožno vykonať, ak je kráľ v šachu, ak by prechádzal cez ohrozené pole, ak by bol v šachu po vykonaní rošády, ak by bolo medzi kráľom a vežou obsadené pole alebo ak hráč kráľom alebo danou vežou už predtým ťahal. 

Pri rošáde hráč musí najskôr ťahať kráľom a potom vežou. Ak by to urobil naopak, protivník môže tento ťah reklamovať a hráč by musel ťahať iba vežou. Premiestnenie oboch figúr súčasne sa podľa pravidiel považuje za nemožný ťah, teda ťah proti pravidlám. Malá rošáda má notačnú značku O-O, veľká O-O-O.

Kategória:Pravidlá šachu
En passant

**En passant** alebo **branie mimochodom** je ťah v šachu, ktorý môže hráč vykonať bezprostredne po ťahu súpera pešiakom zo základného radu o dve políčka vpred, ak tento pešiak prechádza pomimo jeho pešiaka. Hráč môže súperovho pešiaka vziať takzvane *mimochodom*, čiže ako keby bol tento pešiak ťahal iba o jedno políčko vpred.

Hráč môže, ale nemusí využiť možnosť vziať mimochodom. Táto možnosť však v ďalšom ťahu zaniká (ak hráč vykoná iný ťah, v ďalšom ťahu už nemôže daného pešiaka brať mimochodom).

Kategória:Pravidlá šachu
Gepard

**Gepard** môže byť:
*v zoológii:
**slovenský názov rodu *Acinonyx* (tento rod zahŕňa geparda štíhleho a niekoľko vyhynutých druhov), pozri gepard (rod)
**alternatívny slovenský názov druhu gepard štíhly (*Acinonyx jubatus*), pozri gepard štíhly
*film z roku 1963, pozri Gepard (film)
*loď alebo trieda lodí:
**S71 Gepard
**Gepard (trieda, 1981)
**Projekt 11661
*nemecký protilietadlový systém z roku 1976, pozri Flugabwehrkanonenpanzer Gepard
*prezývka nemeckého protilietadlového dela Flakpanzer 38(t), pozri Flakpanzer 38(t)
*značka automobilu:
**nemecká, pozri Gepard (nemecké auto)
**poľská, pozri Gepard (poľské auto)
*značka počítača od firmy Gepard Computer, pozri Gepard (počítač)

**Gepardy** môže byť:
*množné číslo slova gepard (pozri vyššie)
*slovenský názov podčeľade Acinonychinae, synonymum: gepardorodé, pozri pod gepard (rod)